# data[].attributes.body
Neuronii sunt celule cu diferite forme, dimensiuni și roluri. Neuronul este unitatea de structură și de funcție a sistemului nervos

# data[].attributes.body
Neuronii sunt formați din corp celular și prelungiri neuronale (dendrite și axon).

Corpul celular (neuronal) este format din membrană, citoplasmă și nucleu. Dendritele sunt numeroase la majoritatea neuronilor și conduc impulsurile nervoase spre corpul neuronal. Axonul este unic, mai lung decât dendritele de la majoritatea neuronilor și conduce impulsurile de la corpul neuronal spre alte celule. Axonul poate fi acoperit de teci (de exemplu, teaca de mielină) și prezintă o ramificație terminală cu butoni care conțin vezicule cu mediatori chimici.

# data[].attributes.body
Neuronii pot avea forme diferite: stelată, ovală, fusiformă, piramidală etc. Neuronii pot avea număr diferit de dendrite și pot avea trei roluri principale, fiind neuroni senzitivi, de asociație și motori

# data[].attributes.body
Neuronii au câteva proprietăți care îi deosebesc de alte celule ale corpului uman:

1. au durată mare de viață (ei se formează în timpul vieții intrauterine și pot funcționa toată viața individului);

2. nu se divid și nu se refac (cu foarte puține excepții);

3. consumă cantități mari de glucoză și de oxigen; neuronii pot trăi câteva minute fără oxigen;

4. sunt celule foarte sensibile la stimuli (excitanții sau semnalele din mediu și din interiorul corpului), pe care îi transformă în impulsuri nervoase, adică au excitabilitate;

5. conduc impulsurile nervoase prin dendrite, corp neuronal și axon, având conductibilitate; viteza de conducere a impulsurilor variază între 5 și 100 m/s în neuronii senzitivi și între 50 și 120 m/s în neuronii motori;

6. transmit impulsurile nervoase altor neuroni sau altor tipuri de celule, prin conexiuni funcționale numite sinapse, cu ajutorul mediatorilor chimici din butonii terminali ai axonilor

# data[].attributes.body
Celulele gliale sunt de zece ori mai numeroase decât neuronii, au diferite dimensiuni, forme și roluri pentru neuroni: susținere, protecție, hrănire sau producerea unor substanțe, de exemplu, mielina.

Mielina este o substanță alb-sidefie, produsă de unele celule gliale în jurul unor prelungiri neuronale, formând o „teacă”. Deoarece mielina este un izolator electric, impulsurile nervoase sunt conduse mai rapid, în salturi.